ອຸດອນ​ ວົງ​ສີ - ນ້ອງຄືທຸກສິ່ງຂອງອ້າຍ 
VOA ຂໍຈັດເພງລາວມ່ວນໆມອບໃຫ້ແຟນລາຍການສຽງເພງຈາກແດນໄກ ແທນຄຳຂອບໃຈ ສຳລັບຄຳຕິຊົມ ແລະ ຂໍ້ຄິດເຫັນລວມທັງການຂໍຟັງເພງນຳ...ຫວັງວ່າທ່ານຜູ້ຟັງຄົງຈະຕິດຕາມລາຍການຂອງເຮົາ ຢູ່ຕໍ່ໄປ.
ສະບາຍດີ ວັນນະສອນ ດີໃຈທີ່ໄດ້ກັບມາຈັດເພງໃຫ້ທ່ານຜູ້ຟັງໄດ້ຮັບຟັງກັນ ປີໃໝ່ຟ້າໃໝ່ແລ້ວ ຫວັງວ່າ ທຸກໆທ່ານສະບາຍດີ ແລະຂໍເລີ່ມດ້ວຍເພງຂອງສິນລະປິນສຽງຄຸນນະພາບ  ຈາກ ອ໊ອສເຕຣຍເລຍ ທີ່ນັກຂ່າວຂອງພວກເຮົາ ໄຊຈະເລີນສຸກ ຂໍມອບເປັນ ຂອງຂວັນປີໃໝ່ ໃຫ້ແກ່ແຟນໆ ວີໂອເອລາວ ທີ່ຕິດຕາມຟັງແລະຊົມ ຜົນງານຂອງພວກ ເຮົາ ທາງເຟສບຸກ ທາງເວັບໄຊ ຫຼື ທາງວິທະຍຸ ຊຶ່ງໄດ້ຂຽນຂໍ້ຄວາມເຂົ້າມາຖາມໄຖ່ ສະບາບດີ ແລະຕິຊົມ ຫວັງວ່າ ເພງທີ່ ໄຊຈະເລີນສຸກ ເລືອກມາໃຫ້ນີ້ ຄົງຈະເປັນທີ່ຖືກໃຈຂອງທ່ານຜູ້ຟັງ ເອົາໄປຟັງພ້ອມໆກັນເລີຍ ໃນບົດເພງ  ແຕ່ງໂດຍ ສ່ວນເພງຕໍ່ໄປນີ້ ຂໍຈັດໃຫ້ນ້ອງ ກຸ້ງ ບຸບຜາ ທີ່ຂຽນເຂົ້າມາທາງ Facebook ຂໍຟັງເພງ ຄິດເຖິງບ້ານ ຂອງ ນ້ອງ ກຸ້ງ ບອກມາວ່າ ໄດ້ຕິດຕາມຮັບຟັງ VOA ນັບຕັ້ງປີ 2006 ຈົນເຖິງປະຈຸບັນນີ້ ຊຶ່ງຂະນະນີ້ໄດ້ເຂົ້າໄປສຶກສາທີ່ນະຄອນຫຼວງວຽງຈັນ ບອກມາວ່າ ຄິດຮອດບ້ານຫຼາຍວ່າຊັ້ນ ເອົາເອື້ອຍຂໍເປັນກຳລັງໃຈ ແລະເອົາໃຈຊ່ອຍ ແລະຂໍໃຫ້ຕັ້ງໃຈຮ່ຳຮຽນສຶກສາ ແລະຮີບຟ້າວກັບບ້ານ ໄປຊ່ອຍຄອບຄົວພໍ່ແມ່ ຫັວງວ່າ ຖ້າໄດ້ຍິນເພງນີ້ແລ້ວ ກໍຢ່າລືມຂຽນເຂົ້າມາບອກດ້ວຍ ກໍຕ້ອງຂໍຂອບໃຈຍາອ້າຍສະດາຄົມ ຜູ້ຟັງຈາກອອສເຕຣເລຍ  ທີ່ຄອຍເປັນຄົນກາງ ຕິດຕໍ່ ສົ່ງຂໍ້ມູນແລະຂ່າວຄາວຂອງພີ່ນ້ອງລາວອອສເຕຣເລຍ ມາໃຫ້ຕະຫຼອດ ແລະຕ້ອງຂໍຂອບ ໃຈ ທີ່ໃຫ້ທາງ VOA ນຳໃຊ້ພາບວີດີໂອ ຂອງຫຼວງພະບາງ…ແລະຂໍມອບເພງນີ້ ແທນຄຳ ຂອບໃຈ ເປັນຜົນງານເພງອະມະຕະ ຂອງ ໃນບົດເພງ  ຂໍໃຫ້ ທຸກໆທ່ານນອນຫຼັບຝັນດີ ແລະພົບກັນໃໝ່ໃນສັບປະດາໜ້າ